വീട്ടുമുറ്റങ്ങള് അന്പാടിയായി നിറഞ്ഞാടി ഉണ്ണിക്കണ്ണന്മാരും രാധികമാരും കയ്പമംഗലം: വീട്ടുമുറ്റങ്ങള് അന്പാടിയായി, നിറഞ്ഞാടി ഉണ്ണിക്കണ്ണന്മാരും രാധികമാരും. കോവിഡിന്റെ സാഹചര്യത്തില് ഇത്തവണയും പ്രധാനമായും വീട്ടുമുറ്റങ്ങള് കേന്ദ്രീകരിച്ചായിരുന്നു ശ്രീകൃഷ്ണ ജയന്തി ആഘോഷങ്ങള്. വീടുകളില് ആഘോഷങ്ങളുടെ ഭാഗമായി ഒരുക്കിയ കൃഷ്ണകുടീരങ്ങളും പൂക്കളവും ആകര്ഷകമായി. തീരദേശ മേഖലയില് വിവിധ ബാലഗോകുലങ്ങളുടെ ആഭിമുഖ്യത്തില് നടന്ന പരിപാടിയില് നിരവധി കുട്ടികള് കൃഷ്ണന്റെയും രാധയുടേയും വേഷങ്ങള് ധരിച്ചു. ആഘോഷ പരിപാടികള്ക്കു ബാലഗോകുലം ജില്ല ഉപാധ്യക്ഷന് കെ. സുനില് കുമാര്, ജില്ല ഭഗിനി പ്രമുഖ് ഗീത പുഷ്പാംഗദന്, താലൂക്ക് കാര്യദര്ശി വി.കെ. പുഷ്പാംഗദന്, താലൂക്ക് രക്ഷാധികാരി ബേബി സുരേഷ് എന്നിവര് നേതൃത്യം നല്കി.